༄༅། །ཚད་མ་རིགས་པའི་སྣང་བའི་ནང་དོན་མདོར་བསྡུས། །
པོད། ༦-༧
།།
༈ མཁས་པ་འཇུག་པའི་སྒོ་བཞི་པ་གཏན་ཚིགས་རིག་པ་བཤད་པར་བྱ་སྟེ། དང་པོ། ཕྱི་
རོལ་པའི་གྲུབ་མཐའ་ཁག་གི་འདོད་ཚུལ་དང་དེ་དགག་ཚུལ། ༡གྲངས་ཅན་པ། 1གྲངས་ཅན་
-33-

ནང་དོན་གནད་བསྡུས།
པ་ན་རེ། ཤེས་བྱ་ཐམས་ཅད་ནི་རང་བཞིན་དང་སྐྱེས་བུ་རྣམ་འགྱུར་གསུམ་དུ་འདུའོ། །དེ་ལ་
རང་བཞིན་ནི་སེམས་མེད་པ་བདེ་སྡུག་བཏང་སྙོམས་ཀྱི་ཡོན་ཏན་གསུམ་དང་ལྡན་པ་འབྲས་བུ་
སྐྱེས་པའི་བདག་ཉིད་ཡིན་ནོ།
།སྐྱེས་བུ་ནི་དེ་ལས་ལྡོག་པ་སེམས་མེད་པ་ཡོན་ཏན་མེད་པ་
འབྲས་བུ་སྐྱེ་བ་མེད་པའོ། །རང་བཞིན་ཡང་གཉིས་ཏེ། རྩ་བའི་རང་བཞིན་དང་། འགྱུར་བའི་
རང་བཞིན་ནོ། །དེ་ལ་རྩ་བའི་རང་བཞིན་ནི་མི་འགྱུར་བ་མི་གསལ་བའོ། །འགྱུར་བའི་རང་
བཞིན་བདུན་ཏེ། རྩ་བའི་རང་བཞིན་ལས་སྐྱེས་པ་ཡུལ་ལྟ་བུའི་བློའམ། ཆེན་པོ་དང༌། དེ་ལས་
བྱུང་བ་ཡོན་ཏན་ཤས་ཆེ་བའི་ང་རྒྱལ་དང་། དེ་ལས་བྱུང་བ་གཟུགས་སྒྲ་དྲི་རོ་རེག་བྱ་སྟེ། དེ་
ཙམ་ལྔའོ། །རྣམ་འགྱུར་ནི་བཅུ་དྲུག་སྟེ། དེ་ཙམ་ལྔ་ལས་བྱུང་བ། ས། ཆུ། མེ། རླུང་། ནམ་
མཁའ་སྟེ། འབྱུང་བ་ལྔ་དང༌། དེ་ལས་བྱུང་བའི་མིག། རྣ་བ། སྣ། ལྕེ། ལུས་ཏེ། བློའི་དབང་པོ་
ལྔ་དང༌། དེ་ལས་བྱུང་བ་ངག། ལག་པ། རྐང་པ། འཕོངས། འདོམས་ཏེ་ལས་ཀྱི་དབང་པོ་ལྔ་
དང༌། དེ་དག་ལས་བྱུང་བ་གཉིས་ཀའི་དབང་པོ་ཡིན་ནོ། །དེ་ལྟར་རྩ་བའི་རང་བཞིན་གཅིག།
འགྱུར་བའི་རང་བཞིན་བདུན། རྣམ་འགྱུར་འབའ་ཞིག་པ་བཅུ་དྲུག་སྟེ་བེམ་པོ་ཉི་ཤུ་རྩ་བཞི་
དང༌། བདག་གམ། སྐྱེས་བུ་ཤེས་རིག་གཅིག་སྟེ་ཉི་ཤུ་རྩ་ལྔ་ཡིན་ནོ། །དེ་ལ་སྐྱེས་བུ་ནི་རྒྱུ་མིན་
པས་རང་བཞིན་མིན་ལ། འབྲས་བུ་མིན་པས་རྣམ་འགྱུར་མིན་ནོ། །དེ་ལ་ནམ་གྱི་འཁོར་བ་
ཡིན་ཞེ་ན། བློ་ལས་སྙིང་སྟོབས་གསལ་བའི་བདག་ཉིད་སྐྱེས་པ་ཅན་དུ་གྱུར་པ་ན། ནང་ནས་
སྐྱེས་བུའི་གཟུགས་བརྙན་འབྱུང་བ་དེ་བཞིན་དུ་ཕྱི་ནས་ཤར་བའི་དོན་གྱི་རྣམ་པར་ཡོངས་སུ་
གྱུར་ནས་བློ་འཇུག་པའི་རྗེས་སུ་སེམས་འབྲེང་ཞིང་ཡུལ་ཟ་བར་བྱེད་པ་ན་འཁོར་བའོ། །ནམ་
གྱི་ཚེ་གྲོལ་ཞེ་ན། བདག་དང་གཞན་ལ་རང་བཞིན་ཡང་གཞན་དུ་མཐོང་ནས་འདི་ཐམས་ཅད་
བདག་དང་འབྲེལ་བ་མེད་དོ་ཞེས་པའི་དེ་ཁོ་ན་ཉིད་མཐོང་བ་དེའི་ཚེ། སེམས་ཡུལ་ལ་རང་
བཞིན་གྱི་བྱ་བ་དང་བྱེད་པ་ཐམས་ཅད་ལོག་སྟེ་མི་གསལ་བར་ཐིམ་ནས་བདག་ཙམ་ཞིག་
-34-

མཁས་པ་འཇུག་པའི་སྒོ། ༡༠༠༽
མཐོང་བ་དེའི་ཚེ་གྲོལ་བ་ཡིན་ནོ་ཞེས་བརྗོད་དོ། །ཡང་ན་བདག་ལ་རང་བཞིན་མེད་པའམ།
རང་བཞིན་ལ་བདག་མེད་པར་རྟོགས་པའམ།
རང་བཞིན་གྱིས་བདག་རྗེས་སུ་བཟུང་སྟེ།
བདག་གིས་དོན་བྱས་ཟིན་གྱི། ད་ནི་བདག་རྣམ་འགྱུར་སྣ་ཚོགས་ཀྱིས་སྐྱོ་བས་རྩ་བའི་རང་
བཞིན་ལས་འཇུག་པར་བྱའོ་ཞེས་ཤེས་པ་དམིགས་པ་མེད་པའི་རྣམ་པར་ཞུགས་པ་ན། རང་
བཞིན་གྱིས་གྲོལ་བ་ཡིན་ནོ་ཞེས་སྨྲའོ། །2དེ་དགག་ཚུལ་ནི། གཞན་གྱི་ལན་འདེབས་པའི་
ཕྱོགས་བརྗོད་པར་བྱ་སྟེ། དེ་ལ་གཙོ་བོ་སྐྱེས་བུ་ནི། །ཇི་ལྟར་མི་རིགས་ལས་གཞན་བསྟན། །དེ་
ཡང་ཡང་འདིར་བརྟག་བྱ་སྟེ། །བདག་ནི་རྟོགས་པ་མ་ཡིན་ནོ། །ཞེས་དང༌། གཞན་ཡང༌། ཤེས་
བྱ་རྟོགས་པས་རྟོགས་ཡིན་ན། །ཤེས་བྱ་མེད་པས་དེ་ཡང་མེད། །རྟོགས་པ་ཅན་རྣམས་རྟོགས་
མེད་པ། །འདིར་ནི་བདག་ཏུ་གང་གིས་འགྱུར། །ཞེས་སོགས་ཀྱིས་དགག་པའོ། །༢བྱེ་བྲག་པ།
1ཤེས་བྱ་ཐམས་ཅད་ཚིག་གི་དོན་དྲུག་སྟེ། རྫས་དང་། ཡོན་ཏན་དང་། ལས་དང་། སྤྱི་དང་།
བྱེ་བྲག་དང་། འདུ་བ་ཞེས་བྱ་བའོ། །དེ་ལ་རྫས་ནི་ཡོན་ཏན་གྱི་རྟེན་དུ་གྱུར་པ་ཡིན་ལ་དེ་ཡང་
དགུ་སྟེ། ས། ཆུ། མེ། རླུང༌། ནམ་མཁའ། བདག། ཡིད། དུས། ཕྱོགས་རྣམས་སོ། །ཡོན་ཏན་
ནི་རྫས་ལ་བརྟེན་པ་རྩ་བའི་ཆོས་ཏེ། གཟུགས་ལ་སོགས་པ་ལྔ་དང༌། གྲངས་དང༌། བོང་ཚོད་
དང༌། བདེ་སྡུག་ལ་སོགས་པའོ། །ལས་ནི་དེ་དག་གི་བྱ་བ་སྟེ། འགྲོ་འོང་དང་བརྐྱང་བསྐུམ་ལ་
སོགས་པའོ། །སྤྱི་ནི་རྗེས་སུ་འགྲོ་བ་སྟེ། ཆེན་པོ་དང༌། ཉི་ཚེ་བའི་སྤྱིའོ། །བྱེ་བྲག་ནི་ཐ་དད་པ་
གཞན་ཏེ། དཀར་པོ་ལ་སོགས་པ་ལྟ་བུའོ། །འདུ་བ་ནི་ཕན་ཚུན་མི་འདོར་བ་སྟེ། དེ་དག་གི་
འབྲེལ་བར་གྱུར་པ་རྣམས་སོ། །དེ་ལ་གང་གི་ཚེ་ཡོན་ཏན་གྱིས་ཆོས་དང་བདག་འབྲེལ་བ་ན་
འཁོར་བ་ཡིན་ཏེ། དེའི་ཚེ་ཆོས་དང་ཆོས་མ་ཡིན་པའི་ལས་ཡོད་པའི་ཕྱིར་རོ། །ཡང་གང་གི་ཚེ་
བློ་དང་བདེ་སྡུག་ལ་སོགས་པའི་བདག་གིས་ཡོན་ཏན་རྣམས་རྒྱུན་བཅད་ནས་ས་བོན་ཡང་
དྲུངས་ནས་ཕྱུང་བས་ལས་དང༌། ཡིད་ལ་བྱེད་པ་ཐམས་ཅད་ལོག་པའི་རྣལ་འབྱོར་པ་ཡིད་ལ་
-35-

ནང་དོན་གནད་བསྡུས།
བདག་ཅེས་གནས་པས་ན། ཡུལ་གང་དུ་ཡང་མི་རྟོག་པའི་ཡེ་ཤེས་སྐྱེས་པ་དེའི་ཚེ་ཐར་པ་ཡིན་
ནོ་ཞེས་བྱེ་བྲག་པ་ཟེར་རོ།
དེ་ལ་སློབ་དཔོན་གྱིས་མདོར་བསྡུས་ནས་དེས་འདོད་པའི་དེ་ཁོ་ན་
ཉིད་ཀྱི་དབང་དུ་བྱས་ནས། བློ་སོགས་བདག་གི་ཡོན་ཏན་བཅས། །དྲུངས་ནས་ཕྱུང་བའི་རྣལ་
འབྱོར་པ། །ཡིད་ལ་བདག་ཅེས་གནས་པ་ནི། །བྱེ་བྲག་པ་ཡིས་ཐར་བར་ཤེས། །ཞེས་འདོད་པ་
བརྗོད་ནས། 2དེ་དགག་པ་དངོས་ནི། འདིར་བརྗོད་པར་བྱ་སྟེ། རྒྱས་པར་སྔར་བསྟན་རིམ་པ་
ཡིས། །མི་བདེན་སྐྱེ་བ་བཀག་པའམ། །དངོས་པོ་ཡོངས་སུ་བཀག་པས་ན། །འདོད་དང་སྔར་
སོགས་ཡོན་ཏན་མེད། །ཅེས་དང་། ཡང་ན། བློ་ནི་བདག་གི་ཡོན་ཏན་དུ། །མི་རིགས་སྐྱེ་དང་
ལྡན་པའི་ཕྱིར། །ཇི་ལྟར་དེ་ཡི་ཡོན་ཏན་དུ། །གཟུགས་ལ་སོགས་པ་མི་འདོད་བཞིན། །ལ་
སོགས་པས་སོ། །
༣རིག་བྱེད་པ། 1རིག་བྱེད་པ་ལས་གཞན་པའི་ཕྱི་རོལ་པ་ལའང་བདག་གི་དེ་ཉིད་རིག་
པ་དཀོན་ན་འདུས་བྱས་ཐམས་ཅད་སྟོང་པར་སྨྲ་བའི་བདག་ལ་སྡང་བ་རྣམས་ལ་ཐར་པ་ག་ལ་
ཡོད། ཁྱོད་ཀྱིས་བདག་གི་དེ་ཉིད་ཇི་ལྟར་ཞེ་ན། ཁམས་གསུམ་གྱི་མུན་པའི་དཀྱིལ་འཁོར་
འདས་པ་ན་སྐྱེས་བུ་དྲང་སྲོང་ཆེན་པོ་ཉི་མའི་མདོག་ཅན་དབང་ཕྱུག་ཆེན་པོར་གྱུར་པའི་བདག་
དེ་ཉིད་མཁས་པས་ཤེས་ན་འཆི་མེད་ཀྱི་གོ་འཕང་ཐོབ་པར་འགྱུར་རོ། །ཚུལ་ཤེས་ན་གྲོལ་ཞེ་
ན། རྣལ་འབྱོར་པའི་མཚན་མའི་དུས་སུ་བྱེད་པ་པོ་དབང་ཕྱུག་དེ་གསེར་མདོག་ཏུ་གང་གིས
མཐོང་ཞིང་ལྟ་བ་དེ་སྡིག་པ་དང་། བསོད་ནམས་གཉིས་ཀ་ལས་འདས་ནས་མཆོག་ཏུ་ཞི་བའི་
རྣམ་པར་མི་རྟོག་པ་ཉིད་ཐོབ་པར་འགྱུར་རོ། །འོ་ན་ཁམས་གསུམ་ལས་འདས་ནས་ཇི་ལྟར་
བྱེད་པ་པོ་ཡིན། རིང་ན་གནས་ན་གང་གི་དབང་ཕྱུག་ཡིན་ཞེ་ན། དུས་གསུམ་པོ་ཐམས་ཅད་
སྐྱེས་བུའི་རྣམ་པར་འཕྲུལ་བ་ཡིན་པར་འདོད་དེ། འདི་ལྟར་སྟེང་ཕྱོགས་ནི་མགོ་བོ། འོག་ཕྱོགས་
ནི་རྐང་པ། ནམ་མཁའ་ནི་ལྟོ། ཕྱོགས་ནི་ལག་པ། གཟའ་སྐར་ནི་སྐྲ་རྒྱན། རི་བོ་ནི་བྲང༌། རི་
༦༥
-36-

མཁས་པ་འཇུག་པའི་སྒོ། ༡༠༠༽
རྒྱུད་ནི་རུས་པ། ནགས་ཚལ་ནི་སྤུ་སེན། ཆུ་རླུང་ནི་རྩ་ཡི་དྲ་བ། རྒྱབ་ནི་མཐོ་རིས། དཔྲལ་བ་ནི་
ཚངས་པ། སྨིན་མ་གཉིས་ནི་དགེ་སྡིག། ཁྲོ་གཉེར་ནི་འཆི་བདག། མིག་ནི་ཉི་ཟླ་དང་། དེ་ལ་
སོགས་པས་ཕྱི་དང་ནང་རིང་བ་དང༌། ཉེ་བ་ན་ཁྱབ་ཅིང་ལས་སྣ་ཚོགས་བྱེད་དོ། །འོ་ན་ལས་སྣ་
ཚོགས་བྱེད་ན། གཅིག་པུ་དང་མི་འགྱུར་བ་དང༌། མི་ཟད་པ་ཅི་ཞེ་ན། སྲིད་པ་སྣ་ཚོགས་དེ་ལས་
སྐྱེས་ཀྱང་དེ་ལྟར་མི་འགྱུར་བ་ནི་དར་གྱིས་སྲིན་བུ་བཞིན་ཏེ། དར་གྱི་སྲིན་བུས་སྲིན་བལ་ཤིན་
ཏུ་མང་པོ་སྐྱེས་ཀྱང་སྲིན་བུ་ལ་འགྱུར་བ་ཡང་མེད། ཟད་པ་ཡང་མེད་པ་ལྟར་རོ། །སྲིད་པ་འབའ་
ཞིག་རྒྱུར་མ་ཟད་ཐར་པའི་ཡང་བྱེད་པ་པོ་ཡིན་ཏེ། གང་གི་ཚེ་རྣལ་འབྱོར་པ་མཁས་པས་བསམ་
གཏན་གྱི་མིག་གིས་དེ་མཐོང་བ་ན། དེའི་ཆར་ཐིམ་ནས་ཡང་སྲིད་ལེན་པར་ཡིད་ལ་རྣམ་ཤེས་
འབྱུང་དེ་སྲིད་དུ་དེའི་ས་བོན་གསོག་པས་འདི་ལ་ལྡོག་པའི་རྒྱུ་གཞན་ཡང་མེད་པའི་ཕྱིར། ཐར་
པར་ག་ལ་འགྱུར་ཏེ། ཇི་སྲིད་སྒྲ་ཡོད་པ་དེ་སྲིད་དུ་སྒྲ་བརྙན་འབྱུང་བ་བཞིན་འདིའི་ཤེས་བྱ་རྟག་
ཏུ་ཡོད་པའི་ཕྱིར་རོ། །དེའི་ཚེ་འཁོར་བའི་རང་བཞིན་ཤེས་པས་གྲོལ་ལོ། །ཞེས་ཟེར་རོ། །2དེ་
དགག་པ་ནི། བཅིངས་ཐར་གྱི་བདག་དགག་པ་ལ། མཆོག་ཏུ་འཛིན་པ་བདག་གིས་ཡུལ། །
བདག་བློ་ཇི་བཞིན་དོན་མ་ཡིན། །བདག་ནི་འདི་ཞེས་མཆོག་འཛིན་ཕྱིར། །ལུས་ལ་བདག་གི་
བློ་བཞིན་ནོ། །ཞེས་དང༌། ཡོངས་སུ་བརྟགས་པ་ཡོད་ནའང༌། །ཁྱོད་ཀྱི་བདག་གིས་ཅི་ཞིག་
བྱེད། །གཟུགས་དང་སྒྲ་སོགས་ཡུལ་རྣམས་ལ། །བློའོ་ཞེ་ན་དེ་མི་རིགས། །གཟུགས་སོགས་
ཡུལ་ལ་བློ་དག་ནི། །བྱེད་པོ་བདག་ནི་མེད་ཀྱང་སྐྱེ། །རྐྱེན་ལ་ལྟོས་པའི་སྐྱེ་ཡིན་ཕྱིར། །མེ་ཤེལ
གྱི་ནི་མེ་བཞིན་ནོ། །ཞེས་དང༌། གཞན་ཡང༌། གང་ཕྱིར་བདག་ནི་རང་བཞིན་གྱི། །ཤེས་པའི་ངོ་
བོར་འདོད་ན་ནི། །བྱེད་པ་ལ་སོགས་ལྟོས་པའི་ཕྱིར། །དེ་ནི་གཅིག་ཏུ་མི་རིགས་སོ། །ཞེས་པ་
ལ་སོགས་པ་དུ་མས་དགག་པའོ། །
༤སྤྱོད་པ་པ། 1ངོ་ཚ་མེད་པ་ཁ་ཅིག་ན་རེ། ལེགས་པའི་ལམ་ལ་སྐུར་བ་ཙམ་གྱིས་བདག་གི་དེ་
-37-

ནང་དོན་གནད་བསྡུས།
ཉིད་ཐོབ་པར་སེམས་ཤིང་འདི་སྐད་དུ་སྨྲ་སྟེ། སྐྱེས་བུའི་ཚིག་ནི་རྫུན་ཚིག་ཡིན་ཏེ། ཆགས་པས་
ཉམས་པའི་ཕྱིར་རོ། །རྒྱུ་ཉིད་དེ་ནི་ཚད་མར་གཟུང་བར་བྱ་སྟེ། སྐྱེས་བུས་མ་བྱས་པའི་ཚིག་ཡིན་
པའི་ཕྱིར་རོ། །སྐྱེས་བུས་མ་བྱས་ཏེ་བྱེད་པ་པོ་མི་དྲན་པའི་ཕྱིར་རོ། །ལུང་ཡིན་ཏེ་བརྒྱུད་ནས་
འོངས་པ་མ་ཆད་པའི་ཕྱིར་རོ། །རྒྱུན་མ་ཆད་པ་དེ་མེད་ན་ལུང་མ་ཡིན་ནོ། །ཞེས་དང་། གཞན་
ཡང་སངས་རྒྱས་པ་དག་རྗོད་བྱེད་ཀྱི་སྒྲ་མི་རྟག་གོ་ཞེས་ཟེར་བ་ཡང་མི་འཐད་དོ།
།སྒྲ་རྟག་པ་
ཉིད་དབྱངས་ཀྱིས་གསལ་བར་བྱེད་པ་ཙམ་ཡིན་གྱི། བྱས་པ་ནི་མ་ཡིན་ཏེ། དོན་དང་འབྲེལ་བ་
རྟག་པའི་ཕྱིར་དང༌། དེ་ཉིད་ཀྱིས་ན་དོན་ལ་རྟོགས་པ་དང་ལྡན་པ་དག་ལ་རྟོག་པ་ཕྱི་མ་གཞན་
ཡང་རབ་ཏུ་སྐྱེ་བར་འགྱུར་བའི་ཕྱིར་རོ། །གཞན་ཡང་སྒྲ་རྣམས་ནི་རྟག་སྟེ། ལན་གཅིག་འཇུག་
པའི་ཕྱིར་དང༌། གོམས་པར་མི་རུང་བའི་ཕྱིར་དང་། ཕྱིས་ཀྱང་ཤེས་པའི་ཕྱིར་དང་། མཉན་བྱ་
ཡིན་པའི་ཕྱིར་དང་། སྒྲ་ཉིད་བཞིན་ནོ། །གཞན་ཡང་མངོན་སུམ་ལ་སོགས་པའི་ཚད་མ་དྲུག་
ཡོད་དོ། །ལུང་འདི་ནི་རྗེས་དཔག་ལས་ཐམས་ཅད་ཡིན་ཏེ། ཚད་མ་ཡིན་ཕྱིར། མངོན་སུམ་
བཞིན་དང༌། ཡང་རྗེ་དཔག་གི་ཡུལ་ནི་ལྐོག་གྱུར་གཅིག་པུ་དང་། ལུང་ནི་ཀུན་ཏུ་ཁྱབ་པས་དུ་
མའི་ཡུལ་རྟོགས་པར་འགྱུར་བའི་ཕྱིར་དང༌། ཡང་ལུང་ནི་རྟགས་དང་འབྲེལ་བ་མ་མཐོང་བའི་
མཐོ་རིས་སོགས་ཀྱི་དངོས་པོའི་དོན་རྟོགས་པའི་བློའི་རྒྱུ་ཡིན་པའི་ཕྱིར་དང༌། ཡང་ན་འགལ་བ་
ལ་མི་འཁྲུལ་བས་ཐ་དད་པའི་བློ་སྐྱེད་པའི་རྒྱུར་གྱུར་པའི་ཕྱིར་རོ། །དེས་ན་རིག་བྱེད་ནི་མཆོག་
ཡིན་ཏེ། སྔོན་མེད་པའི་ཆོས་ཀྱང་འདིའི་བྱ་བས་གསལ་ཞིང་ཐར་པའང་བྱ་བས་གསལ་བྱེད་
སྒྲུབ་པར་བྱེད་པའི་ཕྱིར་རོ། །ཡང་ན་ནི་ནོར་དང་འདོད་པར་མ་ཟད་པའོ། །ཐར་པ་དེ་བྱ་བ་ཇི་ལྟ་
བུས་སྒྲུབ་པར་བྱེད་ན། མཁས་པ་གང་ཟླ་བ་བདུད་རྩིས་ལུས་ཞོ་རྐྱལ་ལྟར་ཁེངས་པར་བྱེད་
པའི་རུང་བ་ལ་སོགས་པའི་སྒོམ་པ་དང་སྤྱོད་པས་མཐར་བྱེད་འཆི་བདག་ལས་ངེས་པར་རྒལ་
པར་བྱེད་དེ། མི་རྟོག་པའི་ཡེ་ཤེས་སྟེར་བའི་ཕྱིར་རོ། །གང་ཡང་སྔོན་གྱི་དྲང་སྲོང་ཆེན་པོ་དང་ལྷ་
-38-

མཁས་པ་འཇུག་པའི་སྒོ། ༡༠༠༽
ཆེན་པོ་རྣམས་ཀྱིས་བསྟེན་ཅིང་སྐྱེས་བུ་དམ་པ་འདོད་པར་བྱ་བའི་ལམ་གྱི་སྙིང་པོ་རིག་བྱེད་ཀྱི་
དོན་འདི་ནི་བདེ་བའི་ཐབས་ལས་ཕྱི་རོལ་ཏུ་གྱུར་པས་ལྷས་མ་བསྟེན་པ་ཟས་ངན་ལ་སྙིང་པོར་
འཛིན་པ་དམངས་རིགས་སུ་གྱུར་པས་དམ་པས་མི་འདོད་པ་བུད་མེད་ལྟར་གྱ་གྱུ་ལ་སྤྱོད་པས་
སེམས་དྲང་པོར་སྲོང་བ་སངས་རྒྱས་པ་ཞེས་བྱ་བས་སྤངས་སོ། །ཐམས་ཅད་སྤངས་སམ་ཞེ་
ན། ཁྱད་པར་རིགས་པ་དང་ལྡན་པའི་ལམ་སྙན་ངག་དང་། མཆོད་སྦྱིན་དང༌། སྲིད་སྲུང་ཞེས་
པའི་ལམ་གསུམ་པོ་འདི་སྤངས་སོ། །འདི་ནི་སྤངས་པར་མི་རིགས་ཏེ། འདིའི་ནང་ན་ཡོད་པ་
དག་གཞན་གྱི་གཞུང་ལ་མཐོང་གི། འདི་ན་མེད་པའི་ཆོས་ནི་འགའ་ལ་ཡང་མ་མཐོང་བའི་ཕྱིར་
དང༌། ཆོས་དང༌། ཐར་པ་དང༌། འདོད་པ་དང༌། ནོར་བཞིའི་ལམ་མ་ཚང་བ་མེད་པ་འདི་ཡང་འདི་
ཉིད་ལས་གཞན་གང་ནའང་མཐོང་བ་མིན་པའི་ཕྱིར་དང་། གཏན་ཚིགས་པ་རྣམས་ཀྱིས་ལམ་
གསུམ་འགོག་པར་བྱེད་ཀྱང་ལོང་བ་ལྟར་གཡང་སར་ལྷུང་བའི་ཕྱིར་རོ། །འོ་ན་ཐམས་ཅད་
མཁྱེན་པ་ཉིད་ཀྱིས་རིགས་པའི་ཚད་མ་གསུངས་པ་མ་ཡིན་ནམ་ཞེ་ན། འདི་ན་ཀུན་མཁྱེན་
འགའ་ཡང་མེད་དེ་མ་མཐོང་བའི་ཕྱིར་རོ། །ཐམས་ཅད་མཁྱེན་པར་སངས་རྒྱས་ལ་བཏགས་
པར་ནི། འཇིག་རྟེན་གུས་པ་སྐྱེས་ནས་རྙེད་བཀུར་འདོད་པས་ཁས་བླངས་པ་ཡིན་གྱི། སངས་
རྒྱས་ཀྱི་གསུང་དུ་སྣང་བ་དེ་དག་ཀྱང་ཚད་མ་མིན་ཏེ། བྱས་པའི་ཕྱིར། གཞན་གྱི་ཚིག་བཞིན།
སངས་རྒྱས་ནི་ཀུན་མཁྱེན་མ་ཡིན་ཏེ། སྐྱེས་བུ་ཡིན་པའི་ཕྱིར། སྐྱེས་བུ་གཞན་བཞིན་ནོ།
།ཞན་ཡང་སངས་རྒྱས་ཀྱི་གསུང་ནི་ཚད་མ་མིན་ཏེ། ལྟ་བ་གསུམ་སུན་འབྱིན་པའི་ཕྱིར།
གཅེར་བུ་བའི་བཞིན་ནོ། །དེས་ན་རིག་བྱེད་ལ་ཚད་མར་བྱའོ་ཞེས་དཔྱོད་པ་པ་རྣམས་ཟེར་རོ། །
2དེའི་ལན་བརྗོད་པར་བྱ་བའི་ཕྱིར་སྨྲས་པ། སྒྲ་དོན་རིག་པ་ཤེས་པ་ཡིས། །ཕྱོགས་སུ་ལྷུང་
བའི་དུག་སྤངས་ནས། །ཡང་དག་ཇི་བཞིན་ཚོལ་བྱེད་ན། །འདི་ལ་འདི་ལྟར་དཔྱད་པར་བྱ། །
ཞེས་དང༌། སྐྱེས་བུའི་ཚིག་ནི་ཐེ་ཚོམ་ཕྱིར། །ཚད་མ་མིན་པར་འདོད་ཅེ་ན། །གསེར་རྟོག་ཤེས་
-39-

ནང་དོན་གནད་བསྡུས།
སོགས་ཚིག་རྣམས་ཀྱིས། །གཏན་ཚིགས་ཉིད་ནི་མ་ངེས་འགྱུར། །ཞེས་དང་། གཞན་ཡང༌།
འོན་ཏེ་བྱས་པ་མིན་པའི་ཕྱིར། །རིག་བྱེད་ཚད་མར་སྒྲུབ་ཅེ་ན། །གཏན་ཚིགས་ཐུན་མོང་མིན་
ཉིད་དང༌། །མ་གྲུབ་པ་ཡི་དོན་ཡང་ཡིན། །ཞེས་པ་ལ་སོགས་པ་དུ་མས་དགག་གོ།
༥གཅེར་བུ་པ། 1གལ་ཏེ་འདིར་གཅེར་བུར་རྒྱུ་བ་རྣམས་ཉེ་བར་ལྷགས་ནས་འ